Η διαμονή μας στον χώρο του Jacopo ήταν εξαίρετη και ο ίδιος ήταν επικοινωνιακός και εξυπηρετικός. Υπήρχε κι έξτρα καλαθάκι με προϊόντα πρωινού γεύματος, επίσης καφές, τσάι και ζάχαρη στο κουζινάκι. Το κρεβάτι και τα μαξιλάρια ήταν άνετα. Ζεστό νερό όλο το 24ωρο. Επίσης διέθετε φυλλάδιο με πρόσθετες πληροφορίες για την πόλη.
Η Φλωρεντία είναι μία πόλη που διατηρεί τα κλασσικά της κτίρια ανέπαφα στο χρόνο, οπότε η πλειοψηφία τους στο ιστορικό κέντρο είναι παλιά. Το δωμάτιο του Jacopo ήταν ανακαινισμένο εσωτερικά σε μοντέρνα γραμμή, εξυπηρετώντας τις ανάγκες ενός ζευγαριού.
Η τοποθεσία είναι άριστη, καθώς έχεις πρόσβαση με τα πόδια σε όλα τα αξιοθέατα της ιστορικής πόλης.
Μόνο αρνητικό η απότομη και στενή σκάλα (δεν μπορεί να κάνει κάτι γι' αυτό ο Jacopo) που οδηγούσε στο δωμάτιο.